A Sąd Najwyższy (Lengyelország) által 2023. június 27-én benyújtott előzetes döntéshozatal iránti kérelem – Rzecznik Finansowy
(C-390/23. sz. ügy, Rzecznik Finansowy)
Az eljárás nyelve: lengyel
A kérdést előterjesztő bíróság
Sąd Najwyższy
Az alapeljárás felei
Felperes: Rzecznik Finansowy
További felek: Bank AG S.A, M.S., A.K.
Az előzetes döntéshozatalra előterjesztett kérdés
Ellentétes-e az Európai Unióról szóló szerződés 19. cikke (1) bekezdésének az Európai Unió Alapjogi Chartája 47. cikkének második bekezdésével értelmezett második albekezdésével a nemzeti jog olyan rendelkezése, amely előírja, hogy a rendes bíróság jogerős határozata ellen benyújtott különös jogorvoslatot (rendkívüli jogorvoslatot) elbíráló végső fokon eljáró bíróság (a legfelsőbb bíróság) olyan összetételben jár el, amelynek olyan személy (a Sąd Najwyższy [legfelsőbb bíróság]) ülnöke) a tagja,
1.    aki nem a Sąd Najwyższy (legfelsőbb bíróság) bírája;
2.    akit tisztségének ellátására:
a)    közvetlenül a jogalkotó hatalom által egyszerű többséggel,
b)    általános és ellenőrizhetetlen kiválasztási szempontok alapján,
c)    a kinevezés bírósági felülvizsgálatának lehetősége nélküli eljárásban,
d)    4 éves időtartamra
neveztek ki;
3.    és aki a jogalkotó által visszahívható, ami szintén nem képezi bírósági felülvizsgálat tárgyát?
____________